הוועדה המיוחדת לפניות הציבור, כנסת 23, פרוטוקול מספר 38, 2020-12-01 11:30

יעקב טסלר: בוקר טוב, אני פותח את הוועדה היום.

יעקב טסלר: הנושא הוא סקירת פעילות אגף הרישוי במשרד התחבורה והטיפול בפניות הציבור במיוחד בתקופת הקורונה.

יעקב טסלר: תקופת הקורונה זה כבר אומר תקופה, זהו, זו עובדה, זו שגרה, אז אפשר למחוק את תקופת הקורונה לצערנו.

יעקב טסלר: אני מקבל בברכה את אפי היקר, כבוד לי שאתה פה ביחד עם ימית זיזו.

יעקב טסלר: אכן, כל משרד, כל אחד בתקופה, בכל זאת ניכנס לרגע לתקופה, עוברים ימים לא קלים.

יעקב טסלר: האזרחים במדינת ישראל, כולם עוברים ימים לא קלים, בכל זאת מנסים להיכנס לשגרה והסתגל למצב הקיים.

יעקב טסלר: מטבע הדברים הם מגיעים למשרד הרישוי, כל אחד עם הדברים שלו, עם הבעיות שלו והם צריכים לקבל מענה.

יעקב טסלר: אני רוצה לומר לך, אפי, לפני שניכנס ונשמע ממך את הסקירה המיוחדת, אני פותח בזה ואני אומר לך שאני אסיים עם זה, שיתוף הפעולה של הוועדה עם אגף הרישוי, משרד הרישוי והאגף שבראשותך יוצא דופן.

יעקב טסלר: שיתוף פעולה מצוין, עשרות ומאות פניות שאנחנו מקבלים, את המענה שאנחנו מקבלים, קוראים לזה בו ביום.

יעקב טסלר: בפורים יש מושג מתנות לאביונים, יש את המושג הזה בו ביום.

יעקב טסלר: לא רק שמקבלים את התשובות, התשובות הן חיוביות, זאת אומרת אם לא קיבלנו פנייה נבדוק, נענה תשובה, התשובה מגיעה תוך 14, 15 עד 45 יום.

יעקב טסלר: התשובה העניינית מגיעה באותו יום.

יעקב טסלר: אני מראש מודה לך מאוד ומוקיר ומעריך וגם הצוות הנכבד שמשתתף ומצטרף לדברים האלה.

יעקב טסלר: אני רוצה לפנות אליך, אפי, לשמוע ממך באמת על הימים הלא קלים שאתה עובר, איך אתה מתמודד, איזה סוגי פניות מגיעות אליך, האם אתה רואה בתקופה המיוחדת פניות רבות יותר מאשר בשגרה, כשהיינו עוד קוראים לזה שגרה.

יעקב טסלר: אשמח לשמוע, תודה.

אפי רוזן: קודם כל, אדוני, תודה שהזמנת אותי.

אפי רוזן: אני גם מרגיש פה בזירה ביתית.

אפי רוזן: אני רוצה לומר לפני שאני אתחיל שבסוף בסוף אני באמת נכנסתי לפה וקיבלתי מחמאות מהאנשים הנפלאים פה, אני רק זה שבקצה עושה פיין-טיונינג.

אפי רוזן: 300 עובדים לאגף הרישוי, אחד האגפים הגדולים שבאמת כל אחד מהם היא נשמה יתרה, באמת בלי הנשמה היתרה אי אפשר לעבוד מול ציבור, כל שכן בתקופה הזו.

אפי רוזן: על כן הקרדיט הוא קודם כל להם, וודאי ימית שהבאתי אותה איתי כאן היום.

אפי רוזן: אני לא הבאתי אותה כי אני מתקשה לדבר, אדוני יודע שאני מדבר לא רע, אלא כי באמת ימית היא אחראית על תחום פניות הציבור והרבה זה בזכותה ובזכות אנשים כאלה, שהם המון שנים משרתים את הציבור.

אפי רוזן: אז זה הזמן באמת להודות ולהעריך.

יעקב טסלר: תודה, ימית.

אפי רוזן: הערכה מיוחדת לגוף שלפעמים במדינה נהוג לומר שהמחלקות המשפטיות הן מעכבות, הן ממסמסות, הן דוחות דברים.

אפי רוזן: המחלקה המשפטית שלי במשרד התחבורה היא מחלקה שאפשר להתגאות בה.

אפי רוזן: היא מחלקה שהיא מאפשרת, היא לא משיבה אף פעם תשובה שלילית וכל רעיון שאנחנו הולכים לישון איתו בערב אנחנו קמים בבוקר ומקבלים מענה בפתיחות רבה ובקשב רב.

אפי רוזן: הם ראויים להערכה על העניין הזה, גם כשהם לא נמצאים כאן.

אפי רוזן: הנושא של רישיון הנהיגה, אני מסתכל על זה, הבנתי שנכנסים לתקופה קורונה, אני כמו כולם מקשיב להנחיות של הממשלה, להוראות השעה ולצווים ואני מבין שהמשמעות של המרחב הפרטי גברה באופן משמעותי.

אפי רוזן: אז אנחנו בעצם העלינו ארבעה עקרונות שהיינו צריכים להקפיד עליהם אולי יותר מכל גוף אחד.

אפי רוזן: האחד זה חופש התנועה, שהוא זכות יסוד והוא חירות.

אפי רוזן: השני זה שיפור המסוגלות התעסוקתית.

אפי רוזן: הרבה מאוד אנשים נקלעו למצב ללא רישיון נהיגה, כשבעצם הנהיגה שהיא מלאכתם, זה הדבר היחידי שהם יודעים לעשות, זה מה שהם למדו.

אפי רוזן: כמובן העדפת המרחב הפרטי על המרחב הציבורי הוא בסופו של דבר, היינו צריכים לשמור גם על רציפות תפקודית של כל גורמי הביטחון וההצלה וכל הגופים שבעצם אחראים לתפקוד של המשק, גם בתקופות של הסגרים ומעבר לכך.

אפי רוזן: לכן, אנחנו היינו צריכים למצוא פתרונות מהירים.

אפי רוזן: אודה שאנחנו כבר שנים שוקדים על איך לשפר את השירות באופן כזה שהאזרח לא יבוא אלינו.

אפי רוזן: אני חושב, אדוני, שבשנת 2020/21 במדינת ישראל, מדינה שהגיעה לחלל, שאומרים שיש לה עוד כל מיני יכולות שאני לא יודע לאשר אותן, סביר להניח שהאזרח הפשוט יעשה את כל פעולות הממשלה מסלון ביתו.

אפי רוזן: מכיוון שהלכנו כבר לכיוון הזה ועשינו פעולות, אז הקורונה הפתיעה אותי, אבל אני לא מצאתי בה, אתה אמרת הימים עוברים עליי נפלא, כיוון שכל מה שחלמנו קורה בזכות הקורונה, היא גרמה לאנשים אחרים להבין שכדאי לסייע לנו לקדם את התפיסה של מתן שירותים מרחוק ולאו דווקא דיגיטליים.

יעקב טסלר: יצא משהו טוב, אתה אומר, מהקורונה?

אפי רוזן: בהחלט, כמו כל דבר בחיים, מעז יצא מתוק, גם במקרה הזה.

אפי רוזן: אנחנו באגף לא פעלנו בהתייחס לתקופת המאבק בנגיף הקורונה, אנחנו לא מתכוונים לחזור אחורה גם ביום שאחרי.

אפי רוזן: זאת אומרת אנחנו אמרנו עכשיו שזו הזדמנות לשנות את הפלטפורמה הזדמנות לממש את החלום, ממשיכים קדימה.

אפי רוזן: לכן עבדנו על כמה דברים.

אפי רוזן: אחד זה תיקוני חקיקה כפי שאמרתי, השני זה לשנות תהליכים פנימיים.

אפי רוזן: יש לנו מסעות לקוח מסורבלים, אני הערתי כבר כמה פעמים, עובדי המדינה הם אנשים נפלאים אבל לעיתים התושב"ע גוברת על החקיקה הראשית ועל התקנות והנהלים, זה קורה כשאנשים מצויים המון המון שנים באותו מקום, אין תנועה, אין מוביליות, אז למעשה הקידום בזה שאנשים בעצם מייצרים איזה שהם סעיפים נוספים מול האזרחים וזהו.

אפי רוזן: זה מה שנקרא בעצם נטל רגולטורי, אתה מקשה על האזרח באופן מיותר.

אפי רוזן: ניסינו לנקות את התהליכים האלה, איפה שלא צריך לא צריך.

אפי רוזן: כמובן שנתנו ביטוי ייחודי גם לגופים המיוחדים, למשל לאוכלוסיות מיוחדת.

אפי רוזן: תיכף נדבר על דברים שעשינו לטובת אוכלוסיית הנכים.

אפי רוזן: בסוף האנשים האלה צריכים לקבל עזרה יתרה גם בתקופה הזאת, זה מובן לגמרי, ובסוף בסוף הודענו לאנשים שאנחנו מעדיפים שלא לראות אותם, אנחנו מעדיפים לטפל בהם ומעדיפים שלא לראות אותם.

אפי רוזן: אז למעשה מה עשינו בנושא של תיקוני חקיקה?

אפי רוזן: אנחנו הארכנו את תוקף רישיון הנהיגה מיד, אנחנו זהינו מיד שזה הולך להיות אירוע לא של שבוע ולא של שבועיים.

אפי רוזן: הארכנו את רישיון הנהיגה בשישה חודשים ולאחר מכן בשישה חודשים נוספים.

אפי רוזן: זה אומר שמי פג תוקף רישיון הנהיגה שלו קיבל חידוש אוטומטי, לא היה צריך לעשות שום דבר.

אפי רוזן: לגבי רישיון הרכב, סגרנו את מכוני הטסטים, אז אוטומטית נתנו הארכה ב-60 ימים ולאחר מכן ב-60 ימים נוספים.

אפי רוזן: צריך רגע להבין אדוני שבשונה מרישיון הנהיגה, אם אדם לא הוכיח שהוא לא מסוגל לנהוג, רכב הוא נושא בטיחותי, ושעה שאתה אמור לעשות בחינה כל שנה לרכב הארכה של ארבעה חודשים היא קריטית.

אפי רוזן: אבל מתחנו את זה לאחר התייעצות עם מהנדסי הרכב ואפשרנו את העניין הזה.

אפי רוזן: אפשרנו לכלי רכב חדשים להאריך את הרישום של שלהם בבין חודשיים לארבעה חודשים.

אפי רוזן: הדבר הכי משמעותי זה שיטת הניקוד, למעשה המחלה שפלשה פה לישראל היא הרבה מאוד אנשים שיש להם נקודות בגין עבירות תנועה מהתוספת השישית.

אפי רוזן: הבנו שהאירוע הזה הוא אירוע מורכב ואותו מראש דחינו בשנה וחצי.

אפי רוזן: זאת אומרת מכיוון שצפינו שגם בהקלות והבשורות שתביא ממשלת ישראל לא נגיע לבשורה שבמהרה נוכל לכנס 30 אנשים בכיתה, אז מצד אחד עם הזכיינים ירדנו למודל כלכלי של 20 אנשים בכיתה, שזה רווחיות נמוכה יותר עבורם, אבל גם הם נרתמו לעניין הזה.

אפי רוזן: לפני שאדוני נכנס אני הודיתי בהתכתבות עם משרד הבריאות, אין שום בעיה שבכיתה ישבו 25 תלמידים, אבל להכניס 20 אנשים להכשרה מוקפדת מאוד עם עטיית מסיכה והכול, לא מאשרים לי.

אפי רוזן: נכון לרגע זה, שאנחנו יושבים פה, יש לנו 80,000 אזרחים במדינת ישראל שיש להם נקודות שימנעו מהם לנהוג אם אנחנו לא נפתח את העניין הזה.

אפי רוזן: אז אני חייב להודות שהייתי אצל השרה השבוע והיא תקדם את זה מול שר הבריאות.

אפי רוזן: פה אני אומר, האזרחים לא צריכים לדאוג, יש לנו שנה וחצי, אבל כדי לא ליצור מצב שגם אלה שבעוד שנה יצטרכו לעשות הכשרה ובגלל הפקק לא יוכלו, לזה אני חרד, אבל אני מאמין שזה יהיה בסדר.

יעקב טסלר: מסתמן איזה פתרון בעניין?

אפי רוזן: כן, יושבים פה חבר הכנסת טופורובסקי וסעדי, הנושא של הקלה של חייבי הוצאה לפועל שנתנו להם גרייס של חצי שנה לנהוג באמצעות רישוי.

אפי רוזן: אני חייב להודות שזה היה תיקון לא טוב.

אפי רוזן: הציבור לא הבין אותו, חלק מהאנשים לא הבינו אותו, זה היה תיקון של פשרה, הוא היה פחות טוב התיקון של ההוצאה לפועל.

אפי רוזן: למעשה מה שעשינו זה מה שנקרא היעדר אכיפה, לא באמת השתנה משהו.

אפי רוזן: פשוט אמרנו לשוטרים, אל תאכוף, שזה לא היה מסובך.

אוסאמה סעדי: אפי, מי שיש לו נקודות ויש לו עכשיו בגלל כל - - -

אפי רוזן: רישיונו לא יותלה, עד סוף 2021.

יעקב טסלר: איך הציבור מודע לזה?

אפי רוזן: הציבור מודע לזה כי הם פונים אלינו כל הזמן.

יעקב טסלר: הם פונים ואז מקבלים את התשובה?

אפי רוזן: כן, וגם בעניין הזה אנחנו לקראת סוף פיתוח, שהיה פיתוח בלי קשר.

אפי רוזן: הרי אצלי במשרדי הרישוי בערך 150,000 אזרחים מדי שנה באים, תופסים תור והיו ממתינים כדי לדחות, אין ישראלי שלא מבקש לדחות את הקורס, אין דבר כזה.

אפי רוזן: אין אחד שהקורס מסתדר לו בדיוק כפי שהוא תכנן אותו.

אפי רוזן: אני אומר לך, אדוני, מכיוון שהנושא הזה ברור ואנחנו לא נשחק, לפחות אם אתה רוצה לרמות אותי אז אני חייב להראות לך שאני יודע שאתה מרמה אותי, אז אל תספר לי סיפורים.

אפי רוזן: אז מה שעשינו זה מאוד פשוט, אמרתי לו, עזוב אל תרמה אותי.

אפי רוזן: הוא היה בא, מספר לפקידה, והפקידה, מה היא יכולה לעשות?

אפי רוזן: היא הייתה מאריכה לו.

אפי רוזן: האמת, לא מצאתי אחת מהעובדות שלי שאמרה לו, שמע, זה חמור.

אוסאמה סעדי: אבל מישהי אומרת, כבוד היושב ראש, ואת זה אנחנו גם הרבה מקבלים מפניות מאזרחים שבכל זאת שולחים להם התראות.

אפי רוזן: לא, חבר הכנסת סעדי, החל מחודש אוגוסט בשנה כבר הוצאנו הנחיה לא להוציא מכתבים כאלה וכל שלושה חודשים אגף חופש מידע פונה אליי לקבל אישור אם להוציא את הסט החדש או לא.

אפי רוזן: מכתבים שיצאו לפני, גם דחינו את ההתליות שלהם באופן אוטומטי, ועדיין אנשים שלא יודעים מתקשרים אלינו ואנחנו דוחים להם את זה במקום.

אפי רוזן: לעתיד לבוא בזמן הקרוב תוך חודש וחצי חודשים יהיה טופס מקוון.

אפי רוזן: אזרח קיבל קורס, לא צריך לרמות אף אחד, נכנס לבד למחשב, מותר לו פעם אחת בלבד לדחות בחצי שנה את הקורס, ולמטה הוא גם מצהיר: אני יודע שבסיום בזמן רישיוני יפסק, וזהו זה.

אפי רוזן: וזהו, ובא לציון גואל, אל תשקר לי, אני לא אשקר לך וגם אל תבוא אליי כי זה הכי חשוב, כי אתה לוקח זמן של מישהו שצריך לבוא אליי.

אפי רוזן: כמובן שתוך כדי הארכנו את תוקף הבדיקות הרפואיות והתיאוריה של מי שמבקש ללמוד נהיגה.

אפי רוזן: התוקף של הדברים הללו הוא שלוש שנים.

אפי רוזן: בשעה שאין שיעורי נהיגה ואין בחינות מעשיות, אז הורים בצדק אומרים לילדים לא להירשם ללימודי הנהיגה, אז הארכנו להם את התוקף כדי שלא יצטרכו אחרי זה עוד פעם לשלם.

אפי רוזן: אז את העניין הזה הארכנו אוטומטית בחצי שנה ואם נידרש נאריך בעוד חצי שנה ועוד חצי שנה.

אוסאמה סעדי: רישיונות נהיגה, כי אנחנו גם מקבלים טופסי פניות, מי שהרישיון שלו פג תוקף ורוצה לחדש, עכשיו אמרת הארכתם בחצי שנה ועכשיו בעוד חצי שנה, עד מתי זה?

אפי רוזן: לא, זה לא מי שפג תוקף.

אוסאמה סעדי: לא, הוא רוצה לחדש.

אפי רוזן: מי שרוצה לחדש אוטומטית יוארך לו בחצי שנה, אין בעיה.

אוסאמה סעדי: יוארך לו בחצי שנה?

אפי רוזן: כן, בסדר?

אפי רוזן: אין שום בעיה.

אפי רוזן: אני צריך להגיד, אגב, 80% ממחדשי הרישיונות משלמים את זה באינטרנט או במענה הקולי, זה באמצעות חיוג קולי, זה פשוט מאוד וזה בסדר גמור.

אוסאמה סעדי: אל תזכיר לי את החיוג הקולי, כי אני סבלתי ימים, חבל על הזמן.

בועז טופורובסקי: מה קורה עכשיו בחולון למשל?

בועז טופורובסקי: מה קורה במשרד בחולון שתמיד מגיעים אלפי אנשים?

אפי רוזן: אני מגיע לזה בסעיף האחרון, אבל אני אענה לך כבר, פשוט עברנו למודל עכשיו, מה שנקרא don’t call us we call you.

אפי רוזן: , אותה כמות של עובדות שהייתה מקבלת אליה את האנשים, יושבת בעמדות שלה, נגיד אפי הזמין תור ב-my visit לשעה 12:10, סביב 12:10, יכול להיות עם איחור סביר, אני מתקשרת לאפי.

אפי רוזן: פשוט היא מקבלת את הלקוח שלא בפניו.

אפי רוזן: היא יושבת בעמדה שלה, עדיין הקפסיטי שלה סדר גודל של 70-60 לקוחות ביום.

אפי רוזן: פשוט במקום שהם ייצאו כולם מהדלתות וימתינו אחד על השני, שזה גם נראה רע, בוא נודה באמת, שגם אם זה לא כזה נורא זה נראה נורא ב-2020, הוא פשוט, לצורך העניין בסלון ביתו, מקבל את השירות.

בועז טופורובסקי: למה אי אפשר לעשות את זה תמיד?

בועז טופורובסקי: למה רק בקורונה?

אפי רוזן: ברור שאפשר, אין לי כוונה לחזור אחורה, אמרתי את זה.

יעקב טסלר: זה הוא ציין בתחילת דבריו, שמפה ממשיכים הלאה, לא חוזרים אחורנית.

אפי רוזן: על זה אמרתי שהקורונה באה בזמן.

אפי רוזן: צריך למנף את האירוע הזה, יש לו גם דברים טובים.

אפי רוזן: כדי להיות רחמנים יותר, חשבנו שנהיה, זה לא קרה, אז לפחות בואו נעשה שירות יותר טוב.

אוסאמה סעדי: אבל זה בסדר כל עוד שהאנשים מקבלים תורים וחיוג טלפוני ומקבלים את זה.

אוסאמה סעדי: אבל אני אומר לך ותנסה - - -

אפי רוזן: רגע רגע, אתה מערבב עכשיו בין 5678* שזה מוקד המידע של משרד התחבורה ל-1800-800-907.

אפי רוזן: אני אגיד משהו על זה, אני יכול להגיד, חבר הכנסת סעדי, חשוב שהמקום הזה יידע.

אפי רוזן: המוקד שם מופעל על ידי 100 נציגי מוקד, זה מוקד פרטי שאנחנו מעסיקים אותו, אפשר להגיד עליו הרבה דברים לא טובים, אבל זה לא נכון.

אפי רוזן: המוקד הזה מטפל ב-1.9 מיליון פניות בשנה רגילה, בשנה הזו יש לנו כ-250,000 פניות בחודש.

אפי רוזן: אני לא רוצה לתת דוגמאות מחברות פרטיות, שאני ואתה וכל אחד אחר מנויים בהם עם המון כסף שאתה יכול לחכות כמה ימים שיחזרו.

אפי רוזן: קורה, אני מודה ומתוודה, שאחד לכמה לקוחות יכול להמתין כ-20 דקות על הקו וקורה שאחד לכמה לקוחות יכול גם להתנתק מהקו באופן אוטומטי.

יעקב טסלר: אולי יש צורך לתגבר את המוקדנים.

אפי רוזן: יתרה מזאת גם חלק מהאנשים בתקופה הזאת עבדו מהבית.

אפי רוזן: הבעיה היא, או גם בשל מגבלות הקורונה, יש לך קפסיטי שאתה לא יכול לשים אנשים בחדר מסוים, והציבור צריך להיות גם כן עם חמלה כלפי משרתי הציבור.

אפי רוזן: בסוף צווי הקורונה הם הנוגעים לנו.

אוסאמה סעדי: בסדר, נגיד אבל מי שבכל זאת זקוק לשירותים של משרד הרישוי והוא צריך לבוא.

אפי רוזן: הוא לא צריך לבוא.

אוסאמה סעדי: למה?

אפי רוזן: אם יש לך עוד רבע שעה אתה תבין שהוא לא צריך לבוא.

אוסאמה סעדי: פנו אליי עורכי דין, שיש להם בעיות של לקוחות עם רישיונות, עם ניקוד, עם זה ועם זה והם רוצים לבוא.

אפי רוזן: מכיוון שאתה הרי עורך דין, אתה יודע שעורך דין הרי נאצל סמכות באמצעות ייפוי כוח וחוק המשלוחים, כזה עורך דין לא יכול לבצע הזדהות פוזיטיבית לגבי אדם.

אפי רוזן: עורכי הדין מתעקשים לעשות את זה בשמם, אבל אמרנו, אם עורך הדין רוצה לטפל בפלוני, פלוני יזמין תור, פלוני יעלה על הקו, עורך הדין יהיה איתו בוועידה, יזהה פלוני את העורך דין בצורה פוזיטיבית, ניתן שירות לעורך דין.

אפי רוזן: יש עורכי דין שזה עובד מצוין ויש כאלה שמעדיפים שלא.

אפי רוזן: אם יש להם משהו להסתיר מהלקוח, אני לא יודע.

אפי רוזן: אנחנו מאפשרים הכול, אבל צריך לזכור שעורך דין זה בשם מישהו ופה צריכה להיות הזדהות.

אפי רוזן: כשאני עושה את זה בטלפון חלות עליי חובות חמורות יותר.

אוסאמה סעדי: אם יש לו ייפוי כוח?

אפי רוזן: מייפה כוחו יעלה בשיחת ועידה, אני מזהה את מייפה כוחו בשיחת ועידה ואחרי זה הוא יכול לרדת מהקו.

יעקב טסלר: זה זיהוי.

אפי רוזן: תראה, אני הרי הייתי מוכן לשאלה.

אפי רוזן: חלק מעורכי הדין זה לא מתאים להם, למה?

אפי רוזן: אני לא יודע.

אפי רוזן: זה הכול, אני לא נכנס בין עורך דין ולקוח.

יעקב טסלר: אוסאמה, אתה רוצה לעזור לי לחשוב?

אפי רוזן: שהלקוח לא יגלה שהטיפול כל כך קצר, שחבל שהוא שילם כל כך הרבה.

אפי רוזן: אתה יודע את זה, נכון?

אפי רוזן: אין עורך דין שיתנהג ככה ולא יקבל ממני שירות, לי זה לא משנה עם מי אני פותר את הבעיה.

יעקב טסלר: הוא יגלה שלא צריך עורך דין לזה, הוא יכול לעשות את זה לבד.

אפי רוזן: אני לא אמרתי את זה, רציתי להיזהר מלהסתבך עם סעדי.

אוסאמה סעדי: אבל למה לא לתת בכל זאת אפשרות להזמין תורים?

אוסאמה סעדי: שיבוא עורך דין פיזית.

אפי רוזן: רק רגע, צריך לזכור שמדינת ישראל עדיין אמרה שהשירות הציבורי לקבלת קהל, אני לא מקבל קהל.

אפי רוזן: מיד אני אגיד מה עשיתי כדי כן לאפשר המשך כזה ואחר.

אפי רוזן: מבחינת תהליכים פנימיים שעשיתי, תראו אני מאוד מבקש שם להיזהר מאיך לתרגם את הדברים שלי, כי עשינו פה כמה דברים פורצי דרך, שלא הייתה כוונה שיהיה פה מדרון חלקלק.

אפי רוזן: למשל יש הרבה מאוד אנשים שהייתה להם פסילת רישיון לשלושה חודשים, לאחריה הם נדרשו לבצע מבחן עיוני.

אפי רוזן: עכשיו אין מבחנים עיוניים ואדם לא אשם בזה, אדם שמילא את חובתו וודאי נענש, ולכן אנחנו בנינו מבחן תיאורטי.

אפי רוזן: אני כמנהל רשות הרישוי מוסמך לתת אמצעי חליף תיקון.

אפי רוזן: בנינו מבחן תיאוריה שבנוי מתמרורים ושאלות לגבי משתמשים בדרך.

אפי רוזן: שלחנו לאנשים גיליון למידה.

אפי רוזן: נציג או נציגה שלי התקשרו אליהם, ביצעו להם בחינת תיאוריה בטלפון, אם הם עברו אותה הם קיבלו את הרישיון בחזרה.

אפי רוזן: הפקדת רישיון נהיגה.

אפי רוזן: הרבה מאוד אנשים נדרשים להפקיד את רישיון הנהיגה כדי שמניין ימי ההתליה או הפסילה יתחילו להימנות.

אפי רוזן: הדבר הזה היה מתבצע רק בנוכחות, אפשרנו לבצע את זה טלפונית.

אפי רוזן: יותר מזה, כשעמדתי ליד הנציגים שלי אנחנו דרבנו אנשים, אמרנו להם זו התקופה להפקיד רישיון, ואכן הייתה עלייה בכמות מפקידי הרישיון.

אפי רוזן: הם אמרו, אוקיי, כבר לא נוסעים כל כך הרבה, זו הזדמנות, בואו נפקיד את הרישיון.

בועז טופורובסקי: אז איך מפקידים טלפונית רישיון?

אפי רוזן: אתה מתקשר, אתה מזדהה פוזיטיבית, אני שולח לך טופס הצהרה למייל שאתה נותן לי.

אפי רוזן: אתה חותם עליו, גם אם אתה מבקש דחייה, היו אנשים שאמרו בסדר, אני מוכן, יש לי עכשיו שני ילדים.

אפי רוזן: אתה כותב את התאריך שבו אתה נכנס להתליה, אתה חותם למטה, אתה שולח אליי, אתה מקבל ממני אישור.

אפי רוזן: מאותו רגע נכנסת ההתליה.

בועז טופורובסקי: אני שולח אליך, אבל מה עם הרישיון עצמו?

אפי רוזן: עוד רגע, חבר הכנסת טופורובסקי.

בועז טופורובסקי: צילום בפקס אפשר לשלוח?

אפי רוזן: בוודאי שאפשר, אין שום בעיה.

אפי רוזן: קודם כל ברשת

אפי רוזן: כם אם אפשר להעביר רגע העתק של המבחן הזה שלכאורה שלחנו, כדי שתבינו על מה מדובר, עניין פשוט לכאורה.

אפי רוזן: בבקשה, חבר הכנסת סעדי, אם תוכל אפילו לעיין בזה רגע.

אפי רוזן: הנה, אתם יכולים לראות, זה תהליך השיחה הטלפונית, כל פקידה קיבלה את זה מסודר, מה צריך לעשות ומה צריך לומר כדי שניתן את אותו שירות לכולם.

אפי רוזן: דברים פשוטים, אבל דברים שהם סיוע לציבור באופן דרמטי.

בועז טופורובסקי: טוב, אתם מחלקים את זה עם התשובות כבר.

אפי רוזן: לא לא, ממש לא.

אפי רוזן: אני רגע מתייחס לסיפור הזה באיזה שלב אנחנו גם בהגינות, הנושא של הקורסים בשיטת הניקוד נידון כמה וכמה פעמים בוועדת כלכלה בטענה שמדובר למעשה בענישה נוספת.

אפי רוזן: למעשה זה אומר, הבן אדם נענש, הוא נקנס, או שהוא הלך לבית משפט, ואחר כך הקורסים שהוא אמור לעשות זה כאילו ענישה נוספת.

אפי רוזן: אנחנו טענו, אנחנו עדיין טוענים, לא מדובר בענישה, אנחנו קוראים לזה אמצעי תיקון.

אפי רוזן: רוצים להביא את האדם הזה לשבת וללמד אותו מחדש או להעשיר את ידיעותיו כדי שהוא יהיה נהג רגיל.

אפי רוזן: אלא מה?

אפי רוזן: שמי שסיים פסילה של שלושה חודשים ונדרש לבצע מבחן עיוני, שאלנו את עצמנו מה הדרישה ומאיפה היא צומחת, מדוע.

אפי רוזן: האמת לומר שסברנו שזהו נטל שלא צריך לקיים על הציבור ולכן, בועז, כבר במהלך הקורונה הלכנו לשר וביקשנו, אמרנו שאין הצדקה, הלוא אדם שהוא בסה"כ שלושה חודשים לא נהג, הוא לא שכח לנהוג, הוא יודע את חוקי התנועה.

אפי רוזן: עכשיו, שבן אדם דיבר בטלפון סלולרי, זה לא אומר שהוא לא מכיר את החוקים, זה אומר שהוא פשוט נהג בברוטאליות.

אפי רוזן: ביטלנו את המבחן העיוני לאחר פסילה של שלושה חודשים כי אין לו שום הצדקה למעט נטל על הציבור.

אפי רוזן: מי שיש לו פסילה של שיטת הניקוד של שלושה חודשים כבר לא נדרש בתיאוריה בסיום הפסילה, שונתה התקנה.

יעקב טסלר: ממתי זה שונה?

אפי רוזן: לפני ארבעה חודשים.

אפי רוזן: זה מסוג הדברים שהיה נטל מיותר.

יעקב טסלר: מדהים.

אפי רוזן: אנחנו אפשרנו, אדוני, לבצע תיאום טענות.

אפי רוזן: לפני פסילת רישיון אדם רשאי לטעון את טענותיו, כולל להביא אתו עורך דין ואת הזכות הזאת שימרנו, אפשרנו לבצע את זה באופן טלפוני ומיד כאשר החלה ההקלה הראשונה בסבב השני, האנשים הללו יכולים להזמין תור ואנחנו מכניסים אותם כבודדים באמצעות המאבטחים לבצע תיאום טענות ברשות הרישוי, כך שהדבר הזה והרציפות שלו נשמרו לאורך כל הדרך.

אפי רוזן: זכות הטיעון היא זכות בסיסית, זכות יסוד, והיא נשמרה לאורך כל הדרך.

אפי רוזן: תוך כדי אנחנו במשך שלוש שנים עבדנו על תהליך של העברת הבקשה ללימודי נהיגה, הטופס הירוק המיתולוגי, שכולם מכירים אותו, הוא איננו.

אפי רוזן: עבדנו על זה שלוש שנים, זה לא לקח יום.

אפי רוזן: באה הקורונה למזלנו בזמן והיום הכול מקוון.

אפי רוזן: הילדים לא צריכים להגיע לרשות הרישוי, לא בהתחלה ולא בסוף.

אפי רוזן: הם גם לא צריכים ללכת לרופא, ביטלנו גם את הרופא, הכול זה הצהרה עצמית.

אפי רוזן: כבר אמרתי איך הגענו לזה, תנוח דעתכם, אמינות הדיווח של המבקשים עלתה עשרות מונים מאמינות הדיווח של הרופאים.

יעקב טסלר: וממתי זה נכנס לתוקף?

אוסאמה סעדי: עכשיו שולח לי מישהו, אופטומטריסט מבאקה אל גרביה, רוצה טופס ירוק.

אפי רוזן: טופס ירוק אתה הולך לאופטומטריסט, הוא מדווח על הבדיקות כבר באופן מקוון ואם פעם היית מאבד את הטופס, היית הולך שלוש פעמים לאופטומטריסט.

אפי רוזן: אני יכול להגיד שרבע מיליון תלמידים כבר מימשו את הזכות הזאת, 93% מהם קיבלו אישור תוך שלוש דקות, הם מקבלים אישור באס.

אפי רוזן: אמ.אס.

יעקב טסלר: מתי זה נכנס לתוקף ?

אפי רוזן: זה נכנס ב-12 במאי כחוק.

אפי רוזן: היום אתה עושה את זה מקוון, אתה עושה את זה מהבית.

אפי רוזן: אתה מקבל אס.

אפי רוזן: אמ.

אפי רוזן: אס, לך להצטלם, מקבל אס.

אפי רוזן: אמ.

אפי רוזן: אס לך לאופטומטריסט, ואז הוא מקבל: אתה כשיר לתיאוריה וניתן לו לינק איפה יש סניפי תיאוריה, הוא עושה תיאוריה וזה נגמר.

אפי רוזן: לא רק זה, גם בתהליך הרפואי למשל היו מקרים, אתן לאדוני דוגמה, נגיד כתב ילד שהוא אובחן כחולה אפילפסיה.

אפי רוזן: אבל הפרוטוקול הרפואי יודע שמי שלא חווה התקף ב-12 החודשים האחרונים הוא כשיר.

אפי רוזן: הטפסים האלה הולכים לרופא, אז בנינו במחשב שאם הוא כותב נניח שהוא סובל מאפילפסיה נפתח לו חלון, ואומר לו: האם חווית התקף ב-12 החודשים האחרונים או לא.

אפי רוזן: לא חווה, מאושר.

אפי רוזן: חווה, הולך לרופא.

יעקב טסלר: צריכים לצרף מסמכים שמעידים על זה?

אפי רוזן: לא בכל דבר.

אפי רוזן: יש מקרים שהוא צריך לצרף מסמכים, למשל בסוכרת.

אפי רוזן: מי שחולה סוכרת ומאוזן על ידי כדור פשוט הוא כשיר לגמרי.

אפי רוזן: ברגע שמישהו דיווח שהוא חולה סוכרת מסוג B, אז נפתח לו: האם אתה משתמש בכדורים, באינסולין או במשאבה.

אפי רוזן: כתב כדורים, טופס ירוק, קיבל אס.

אפי רוזן: אמ.

אפי רוזן: אס שהוא כשיר.

אפי רוזן: כתב אחרת, הולך לרופא.

אפי רוזן: באופן הזה ירדנו בבערך 85% מהבקשות שהועברו לרופא.

אפי רוזן: כשאני אמר עבר לרופא אדוני, אין גנאי במשהו שעובר לרופא אלא במדינה שבה הליך רפואי לוקח חודשים ראוי שנמנע את העונש הזה מהציבור, לכן היינו חרדים לעניין הזה ויש לנו עוד הרבה בעיות בתהליכים הרפואיים שזה לא הזמן לפרט עליהן.

אפי רוזן: היינו פה כבר הרבה פעמים בנושא המכון הרפואי.

יעקב טסלר: מקום עם הרבה צרות, הרבה בעיות.

אפי רוזן: הילד הולך בלי כלום ביד, הכול במחשב.

אפי רוזן: הילד לא הולך עם כלום, זה וירטואלי.

אפי רוזן: אדוני אני אענה לך על הרופא, הטופס הירוק היה מושתת על זה שאני מצהיר ואני הולך לרופא שיגיד שאני הצהרתי נכון.

אוסאמה סעדי: הרופא רק שם את החותמת שלו?

אפי רוזן: אני לא אגיד את מה שאמר חבר הכנסת סעדי.

אפי רוזן: באיזה שהוא שלב הכול הגיע גם אלינו ואנחנו ראינו את זה ולקחנו טפסים ובדקנו קרוב ל-1,000 טפסים, אדוני.

אפי רוזן: מצאנו שבטפסים לעתים הילד דיווח על מחלה שהרופא לא דיווח.

אפי רוזן: לא מצאנו אף פעם שרופא השיג על דיווח של ילד.

אפי רוזן: לכן, למה להקשות על הציבור כשהציבור הוא נאמן וממושמע ואמין?

אפי רוזן: נכון, יש את ה-5% בכל חברה שכנראה הם לא הכי ישרים, אבל לא פוגעים ב-95% בניהול סיכונים.

אפי רוזן: מה שעשינו עוד זה את כל תהליך הנהיגה המקצועית.

אפי רוזן: הלוא יש פער דרמטי במדינת ישראל בנהגים מקצועיים, גם אותו העברנו להליך מקוון.

אפי רוזן: לא רק שהעברנו אותו להליך מקוון, קיצרנו את התהליך של העיון במרשם הפלילי והבדיקה הרפואית שעברה לחברה חיצונית.

אפי רוזן: יש לנו עוד מה לעשות בזה, אבל ירדנו משנה לשלושה חודשים, זה דרמטי עבור אנשים שאין להם פרנסה.

אפי רוזן: בזמנו כל מי שהיה מוציא רישיון נהיגה חדש, הוא לא היה יכול להוציא את זה באופן עצמאי.

אפי רוזן: הוא היה צריך לחזור למשרד הרישוי, להמתין בתור.

אפי רוזן: אז זה נגמר, הם לא צריכים לבוא אלינו.

יעקב טסלר: רשתות וסופר פארם, לא יודע, בכל מיני מקומות.

אפי רוזן: לסופר פארם או לדואר, לכל 700 סניפי הדואר, 130 עמדות רשיומט.

אפי רוזן: אין שום בעיה עם העניין הזה.

אפי רוזן: איפה הייתה לנו בעיה?

אפי רוזן: הייתה לנו בעיה עם גופים עסקיים ומוסדיים.

אפי רוזן: חברות ליסינג, יבואנים גדולים שבסוף צריך לשרת אותם.

אפי רוזן: בעניין הזה פיתחנו גם דפוס שירות שהם היו יכולים להביא לנו במעטפה את כל מה שהם רוצים, מניחים אותה בכניסה לסניף, לנתב שעומד שם.

אפי רוזן: אנחנו היינו מטפלים בזה בבאק-אופיס, ותוך 48 שעות הם מקבלים את הכול בצורה מסודרת.

אפי רוזן: באופן הזה אגב טיפלנו גם בעשרות אלפי פניות, שלא מופיעות פה במניין הפניות שציינתי בתור הטלפוני.

אפי רוזן: כמובן שהחזרנו את שיעורי הנהיגה בהזדמנות הראשונה שיכולנו, באחד בנובמבר.

אפי רוזן: מאז, כבר 136,000 תלמידים חזרו ללמוד נהיגה.

אפי רוזן: ביום שמונה בנובמבר החזרנו את הטסטים ואת הבחינות המעשיות ועד היום כבר בפרק זמן כל כך קצר נבחנו 37,900 תלמידים.

אפי רוזן: החזרנו את התיאוריה זה מכבר לפני פחות משבועיים וכבר נבחנו בתאוריה 15,266 תלמידים.

אפי רוזן: בהליך המיון אפשרנו למכון מדיטון גם תוך כדי הסגר בתנאים מחמירים להמשיך לעשות בדיקות רפואיות למי שרוצה להיות נהג מקצועי ונהג אוטובוס.

אפי רוזן: 3,000 אנשים נבדקו בתקופה הזו.

אפי רוזן: אם לא היינו נותנים את זה, זה היה פחות 3,000 אנשים בתהליך לנהיגה.

יעקב טסלר: פרנסה.

אפי רוזן: דבר הכי חשוב שעשינו, אני חושב, שהוא קרה לנו בשלושה שבועות האחרונים.

אפי רוזן: אדוני יודע אולי, שכל אזרח במדינת ישראל שמגיע לגיל 70, כדי לחדש את רישיון הנהיגה הוא צריך להצהיר הצהרה רפואית.

אפי רוזן: שעה שהוא כבר מגיע לגבורות זה כל שנתיים.

אפי רוזן: אני עברתי על הטפסים האלה, זה סביר שאנשים בני 70 ומעלה, 80% מהם סובלים ממחלות של גיל שלישי, אני לא אומר שזה זקנה, כי ככל שאנחנו מתקרבים לזה אנחנו קוראים לזה בשמות יותר יפים.

אפי רוזן: לחץ דם, סוכרת, מחלות של הדור הזה.

יעקב טסלר: אופייני לגיל.

אפי רוזן: אז בן אדם כזה מחכה חודשים.

אפי רוזן: עכשיו תאר לך, אדוני, שאדם בן 80 שתוקף הרישיון שלו הוא שנתיים, הוא מבלה שמונה, תשעה חודשים במכון הרפואי.

אפי רוזן: אותו דבר אדם שהוא בן 70 שהתוקף הוא לחמש שנים.

אפי רוזן: זה הגיל שאנשים צריכים לצאת ליהנות, לבלות כי עבדו עד לפני שלוש שנים ופתאום גילינו שאנחנו מחמירים.

אפי רוזן: הבן אדם כותב את המחלות, אבל למטה בסוף יש סעיף שהרופא אמור להגיד האם להפנות אותו למכון הרפואי.

אפי רוזן: אני ראיתי ב-95% מהמקרים שהרופא כותב לא, ועדיין בגלל שהוא ציין מחלות לכאורה, רשות הרישוי לקחה לעצמה איזה אינסטנציה רפואית.

אפי רוזן: עשיתי הולְד, אמרתי רק רגע, מה קרה לכם, אנחנו לא נורמליים.

אפי רוזן: אם המכון היה נותן תשובה תוך שבוע הייתי אומר שכל אחד יילך למכון, אבל אתה לא יכול להביא בן אדם לאינסטנציה שאתה מבין שהיא פשוט תגרור אותו.

אפי רוזן: אגב, מה שיקרה במקרה הטוב ולא הרע זה שהוא ימשיך לנהוג, במקרה הרע הוא גם יהרוג מישהו.

אפי רוזן: לכן מה שעשינו זה הוספנו עוד שאלה, אני לא רוצה להרחיב, אבל אנחנו יודעים שיש רופאים שנמנעים מלחוות עמדה שיכולה בקצה שלה להשפיע על משהו שיכול לגרום להם למשהו פחות טוב.

אפי רוזן: אני מחפש מכבסת מילים.

אפי רוזן: הוספנו בטופס סעיף שכותב, האם להבנתך המקצועית יש בעיה בכשירות הנהיגה של האדם הזה?

אפי רוזן: השאלה הזאת לעצמה, ברגע שהרופא כותב שלא, גם אם הבן אדם כתב, כי מה אני רואה אצל רופאים?

אפי רוזן: הבן אדם עם סוכרת, הוא כותב שהוא מאוזן.

אפי רוזן: הבן אדם הוא עם קוצב לב, הוא כותב שהוא מאוזן.

אפי רוזן: עכשיו, אדם שהוא מאוזן הוא מאוזן.

אפי רוזן: זאת אומרת הרפואה המודרנית יודעת לאזן אותנו.

אפי רוזן: אני חייב לומר לך, ימית פה ניהלה את הדבר הזה.

אפי רוזן: הגענו למצב שהיו לנו 4,200 אנשים מבוגרים שלא הצלחנו לטפל בהם בגלל התהליך הארוך הזה.

אפי רוזן: פשוט רתמנו את כל האנשים, שינינו את הקריטריונים, שחררנו את ה-4,000 האלה תוך חמישה ימים, חמישה ימי עבודה.

אפי רוזן: שינינו את הלוג הזה במחשב, ואני אומר לך באחריות ש-90% מהאנשים האלה בגיל השלישי לא ימתינו יותר מיומיים שלושה החל מעכשיו.

אפי רוזן: זה לא נכון, זה לא ראוי.

אפי רוזן: אני לא הייתי רוצה להזדקן ככה.

יעקב טסלר: בואו ניתן דקה לאלכס.

אלכס קושניר: אני קודם כל שמח לראות אותך פנים מול פנים.

אוסאמה סעדי: מה, רק עכשיו?

אוסאמה סעדי: אני לא מאמין.

אלכס קושניר: אבל אני שלחתי לך מכתב ב-14 באוקטובר ועד עכשיו לא קיבלתי תשובה.

אפי רוזן: אלכס, אתה לא מכיר אותי, אבל אני מכיר אותך, אף מכתב שלך לא הגיע אליי.

אפי רוזן: אני מאמין לך, שים לב מה אמרתי, לא הגיע אליי, כי אני מכיר אותך.

אלכס קושניר: הסיפור הוא כזה, יש חוק חדש שבעצם מנפיק רישיון נהיגה.

אפי רוזן: אה, לא שלחתם אליי, שלחתם לשרה, אני עניתי לשרה.

אפי רוזן: בסדר, אני לא קיבלתי, אני אענה לך.

אלכס קושניר: אבל תן לי רגע להשלים את השאלה.

אלכס קושניר: מסתבר שברישיון נהיגה של אנשים שהם לא יהודים לפי ההלכה תאריך הלידה העברי לא מופיע, אז השאלה שאני שואל זה בעצם שתי שאלות.

אלכס קושניר: האם יכול להיות שיש לנו רישיונות נהיגה לא אחידים במדינה והדבר השני מה הצורך של משרד הרישוי להפלות את האנשים ולזהות את האנשים לפי לאום.

אפי רוזן: לא.

אפי רוזן: אני אענה לך.

אפי רוזן: אין לי צורך, אני מבחינתי מי שנהג הוא נהג, אותי לא מעניין מה הוא.

אפי רוזן: אני מזכיר לך גם שלא אני חוקקתי את החוק.

אלכס קושניר: החוק אומר לכולם.

אפי רוזן: לא, החוק אומר ככה, החוק אומר לכולם, אך לאפשר למי שאינו רוצה שהתאריך יופיע ברישיונו שאינו יופיע.

אפי רוזן: לכן לשאלתך הרישיון הוא אותו רישיון, אבל בסעיף הזה של 4d יכול להופיע תאריך עברי ויכול שלא.

אפי רוזן: איך זה קורה?

אפי רוזן: יכול אדם לכתוב לי אחרי שהוא קיבל שהוא מבקש להסיר את התאריך העברי ואז אני מסיר והוא יקבל רישיון פלסטיק חדש.

אפי רוזן: במקרה שאתה כתבת, תזכור אנחנו לא עושים את זה אחד אחד, רשות הרישוי כמו כל הרשויות המדינה מקבלת את כל הפרטים שלה מרשות האוכלוסין בקובץ מחשב, אין בן אדם באמצע, מי שקובע מי יהודי ולא יהודי זה לא אני.

אפי רוזן: רשות האוכלוסין שהעבירה לי תאריך עברי, הוא יופיע ברישיון.

אפי רוזן: אם היא לא העבירה אז הוא לא יופיע.

אפי רוזן: אתה יודע כמה רישיונות יש בשנה?

אפי רוזן: 1,100,000 מונפקים.

אפי רוזן: למקרה הספציפי הזה אני אענה לך כבר כי אנחנו לא אומרים פה שמות ועניינים.

אפי רוזן: בדקנו את זה לעומק לאחרונה, הסתבר שאכן כשהוא הועבר, הסעיף יהודי, ברשות האוכלוסין הם הוסיפו אותו כחודש אחרי שהונפק הרישיון הנהיגה.

אפי רוזן: אם ינפיקו אותו עכשיו, יופיע יהודי כי הם תיקנו ברשות האוכלוסין.

אפי רוזן: כאשר הוצאנו את רישיון הנהיגה מעמדם ברשות האוכלוסין היה ללא תאריך לידה בגלל שלא הופיע כיהודי, כחודש אחרי זה הם הלכו לרשות האוכלוסין ותוקן להם המעמד ליהודי, אז לכן אם עכשיו הם ינפיקו את זה אז יופיע להם יהודי.

אלכס קושניר: אני שואל שאלה כללית.

אפי רוזן: כללי עניתי.

אלכס קושניר: לא, שנייה.

אלכס קושניר: האם זה הגיוני שמשרד ממשלתי, אני יודע שזה לא כולל אותך, קיבלת קובץ, אבל אתה מרכיב ממשלתי, נכון?

אלכס קושניר: האם זה הגיוני שבן אדם, בגלל שהלאום שלו לא יהודי רישיון הנהיגה שלו נראה שונה?

אפי רוזן: הגיוני לגמרי, כי אני לא יודע להמציא לו תאריך.

אפי רוזן: אם אני לא יהודי, אני לא יהודי.

אלכס קושניר: אבל אתה נולדת באיקס זה - - -

אפי רוזן: אתה מכניס אותי לנושא שהוא לא קשור אליי.

אפי רוזן: אתה גם יורה לכיוון הלא נכון.

אפי רוזן: זה לא יעזור, אני לא יודע להמציא תאריך.

אלכס קושניר: תקשיב שנייה, אתה לא יכול לקטוע דיבור שלי.

אפי רוזן: אתה צודק.

אלכס קושניר: אתה יודע להמציא תאריך, כי לכל תאריך לועזי יש תאריך עברי.

אלכס קושניר: זה שבן אדם לא יהודי זה לא אומר שאין לו תאריך עברי מקביל.

אלכס קושניר: אז או שתעשו לכולם תאריך עברי, או שתורידו לכולם.

אלכס קושניר: היה הסיפור הזה על תעודות זהות ובסופו של דבר בתעודת זהות הורידו את זה, אז פתאום זה מופיע ברישיון נהיגה?

אלכס קושניר: אז אני אומר לכם, או שתעשו את זה או שתעשו את זה.

יעקב טסלר: אלכס, אני לא חושב שהמקום זה משרד הרישוי.

אלכס קושניר: רגע, אבל תקשיב.

אלכס קושניר: משרד הרישוי פה מוציא מסמך, המסמך הזה הוא באחריות משרד הרישוי.

אלכס קושניר: כמשרד ממשלתי אתה לא יכול להסתכל על רישיון אחד ורישיון אחר ולהגיד, אה אין לי בעיה, בגלל שמשרד הפנים מעביר לי קובץ כזה אז אין בעיה להפלות.

אלכס קושניר: זה מסמך שלהם.

אלכס קושניר: רישיון נהיגה זה מסמך שלהם.

יעקב טסלר: זה מסמך שלהם, נכון.

אלכס קושניר: אני אגב העברתי שלוש שאילתות לשרת התחבורה, אפס תשובה.

אלכס קושניר: התעלמות לחלוטין.

יעקב טסלר: זו גם תשובה.

אלכס קושניר: תקשיב, יש פה אפליה על לאום.

אלכס קושניר: אגב, גם הציבור הערבי וכל ציבור אחר שהוא אינו יהודי לפי ההלכה, פתאום הרישיון שלו שונה.

אלכס קושניר: מה קרה?

אלכס קושניר: השתגענו?

אלכס קושניר: נלחמנו כדי שזה לא יהיה בתעודות זהות, אז זה מופיע לנו ברישיון נהיגה?

אלכס קושניר: איפה השכל?

אלכס קושניר: אנחנו מדינה דמוקרטית.

אלכס קושניר: לא יכול להיות שמדינה מפלה פה אנשים על בסיס מסמך של רישיון נהיגה, מה זה קשור?

אלכס קושניר: אתה בעצמך אומר שאין שום בעיה מבחינתך ביחס למה הלאום של הבן אדם שמתיישב על ההגה.

אלכס קושניר: המסמך שאתה מוציא זה מסמך מפלה.

אלכס קושניר: אני יודע שלא אתה מעביר את הקובץ, אבל אני פונה אליך כי השרה שלך לא עונה לי.

אלכס קושניר: אני פונה אליך כדי שתטפלו בזה.

אפי רוזן: נבדוק את זה.

אלכס קושניר: זה לא הגיוני, או שלכולם יש תאריך עברי או שלאף אחד אין תאריך עברי, זה לא יכול להיות ככה וככה.

יעקב טסלר: חבר הכנסת קושניר, הבנו.

יעקב טסלר: נבדוק.

אלכס קושניר: לא, יש עוד סוגיה בנושא הזה.

אלכס קושניר: מסתבר שיש מדינות בעולם שמסתכלות על רישיון נהיגה ישראלי ואומרים שהוא לא לפי פורמט אחיד ויש להן בעיה לקבל אותו.

אלכס קושניר: רק לאחרונה הראו לי, אחת הסיבות היא זו.

אלכס קושניר: השאלה היא איך אתם מתמודדים עם זה וזו כבר שאלה אליך.

אפי רוזן: עוד לפני שנחתם ההסכם עם איחוד האמירויות, ההסכם הדקלרטיבי עם הטקס והכול, אנחנו ניהלנו מגעים להכרה הדדית בהסכם רישיונות נהיגה עם איחוד האמירויות.

אפי רוזן: הגענו להסכמה מלאה, החתימה לא התבצעה לא בגללנו.

אפי רוזן: אני מציע לפנות למשרד החוץ, אני עם הסכם מוכן.

אפי רוזן: אני חרוץ, אני הכנתי את ההסכם.

אפי רוזן: לילה לפני הודיעו לי שהוא לא ייחתם במסגרת ההסכמים שנחתמו.

אלכס קושניר: אני אשמח לקבל תשובה לשאלה הראשונה שלי.

אפי רוזן: לא, אני עניתי.

אפי רוזן: אני עניתי ואתה פונה לאדם הלא נכון.

אפי רוזן: בסוף שר מנחה אותי, אני עובד במשרד.

אלכס קושניר: אבל חברים, לא יכול להיות שאתם במשרד התחבורה לא - - -

יעקב טסלר: אלכס, אני אפנה לשרה.

אלכס קושניר: אני פונה כחבר כנסת לשרה שלא עונה לי.

אלכס קושניר: אני פונה למנהל אגף הרישוי.

יעקב טסלר: אבל הוא לא יכול לתת לך תשובות.

אפי רוזן: אני מבטיח לך שאני אעביר את זה לשרה ואבקש ממנה לעשות כל שניתן להשיב לך.

אלכס קושניר: מה זה כל שניתן?

אפי רוזן: היא השרה שלי, אני לא מנחה אותה.

אלכס קושניר: אבל זה לא הגיוני שמ-14 לאוקטובר אני לא מקבל תשובה.

אפי רוזן: אתה מבין שאני לא יכול לענות לך.

אוסאמה סעדי: אתה הגשת מכתב או שאילתה?

אלכס קושניר: גם וגם.

אוסאמה סעדי: גם לשאילתה לא?

אוסאמה סעדי: אז תפנה ליושב ראש הכנסת.

יעקב טסלר: לשאילתה יש – כמה זמן עבר?

אלכס קושניר: כל שבוע כמעט אני מגיש את השאילתה הזאת.

אלכס קושניר: היא כל הזמן נדחית.

אוסאמה סעדי: כבוד היושב ראש, כמובן שאני מודה לך על הדיון החשוב הזה.

אוסאמה סעדי: למרות שאני לא חבר בוועדה, אבל הייתי בכנסת ה-20 חבר בוועדה, אני חושב שזו אחת מהוועדות החשובות, כי באמת אנחנו מעלים פה סוגיות ונושאים שבאמת נוגעים לחיי היומיום של האזרחים.

אוסאמה סעדי: למשרד הרישוי יש ממשק ישיר.

אוסאמה סעדי: אנחנו שמענו פה סקירה.

אוסאמה סעדי: אני להבדיל מחברי, יש לי הרבה ימים והרבה שעות משרד רישוי והרבה שעות אפי רוזן.

אוסאמה סעדי: אני יכול להעיד שהוא באמת עושה מעל ומעבר לפתור בעיות ובאמת יש לו אוזן קשבת והוא עוזר בהמון תחומים.

אוסאמה סעדי: במשך השנים שעברו הוא קידם הרבה נושאים אצלנו בחברה הערבית, גם הנושא הזה של מכונות הרשיומט שהתחלנו בזה, גם הנושא הזה של מספר ירוק, שהכנסנו בכמה ישובים.

אוסאמה סעדי: העניין הזה היום, עם כל הקורונה והעניינים, שאי אפשר לקבל קהל, אז אני שמעתי את הסקירה ואת כל מה שעשו.

אוסאמה סעדי: מבחינת אלה שיש להם נקודות, דחו להם.

אוסאמה סעדי: מבחינת חידוש רישיון נהיגה באמת זה חשוב, אבל העניין הזה של זמני המתנה וזה, אני מבקש באמת שתבדקו את זה כי יש הרבה שפונים אלינו, או שהזמן ארוך או שזה מתנתק.

אוסאמה סעדי: יש לי שלושה נושאים שפנו אליי ואני חיכיתי לוועדה שאני אעלה את זה.

אוסאמה סעדי: בנושא רהט, אדוני יושב הראש, פעם ראשונה, וזה גם לזכותו של אפי, במכרז הכניסו יישובים ערביים, שמבחני תיאוריה יוקמו ביישובים ערביים.

אוסאמה סעדי: דיברנו על רהט ודיברנו על יישוב בגליל ויישוב במשולש.

אוסאמה סעדי: לא יכול להיות שרהט, 75,000 צריכים להגיע עד לבאר שבע על מנת לעשות את בחינת התיאוריה.

אוסאמה סעדי: אם אתה יכול לעדכן לגבי זה, אנחנו רוצים לפרסם את זה.

אוסאמה סעדי: נקודה שנייה זה בעניין, אומרים לי עכשיו שיש לצערי הרבה יישובים אדומים, ואז ברגע שיישוב מוכרז כאדום הוא לא יכול לגשת ולעשות את הבחינה, הטסט המעשי.

אוסאמה סעדי: אומרים להם שיש בעיה עם האגרה, שאם צריך להירשם עוד פעם אז הוא צריך לשלם ואז החזר ולא החזר.

אוסאמה סעדי: אני חושב שאתה יכול לפתור את זה.

אוסאמה סעדי: אם למישהו הייתה בחינה והיא נדחתה אז הוא צריך להיות מופיע אצלו כשולם.

אוסאמה סעדי: אם אתה יכול לענות.

אוסאמה סעדי: נקודה שלישית, פונים אליי הרבה מורי נהיגה.

אוסאמה סעדי: אני חושב שדיברתי איתך על זה.

אוסאמה סעדי: הם מלמדים בכרמיאל ומתחילים לסגור להם הרבה רחובות וכבישים שהיו מלמדים שם.

אוסאמה סעדי: כנראה שהכיוון הוא להוציא אותם מהשכונות בכרמיאל.

יעקב טסלר: מה האלטרנטיבה?

אוסאמה סעדי: בדיוק.

אוסאמה סעדי: מה האלטרנטיבה?

יעקב טסלר: מי סוגר?

אוסאמה סעדי: העירייה עצמה.

אוסאמה סעדי: אם ידוע לך, ואם לא, אז אני מבקש שתבדוק את זה.

אוסאמה סעדי: אלה שלושת הנושאים שאני מעלה.

אפי רוזן: מהסוף להתחלה.

אפי רוזן: האירוע בכרמיאל הוא אירוע שאני שמעתי עליו כמוך כרכילות, זה לא משהו שפנה אליי רשמית מישהו.

אפי רוזן: אני מניח שכמו שהיה לנו בירושלים וכמו שהיה לנו בנוף הגליל העובדה היא שלמעשה שבמקומות שיש בהם הרבה מאוד שיעורי נהיגה מהמגזר הערבי אז עובדים גם בשבת וזה מפריע בטח לציבור של האנשים.

אפי רוזן: ראש עיר, יכול להיות שנקט באיזה שהיא פעולה כדי מה שנקרא לצמצם.

אפי רוזן: ידי קצרה מלהשפיע על ראש העיר.

אפי רוזן: יחד עם זאת, אם אנחנו נגיע לאיזשהו שלב שבו אנחנו נבין שבעיר כרמיאל אי אפשר לנהל שיעורי נהיגה ולבצע בחינות אנחנו נוציא משם את הבחינות למקום אחר.

אפי רוזן: אני לא חושב שראש העיר רוצה להגיע לזה.

אפי רוזן: אנחנו נטפל בזה, נדבר עם ראש העיר, אבל אתה מכיר את זה, אני יכול לדבר, אני יכול לבקש.

אפי רוזן: לגבי הנושא של חילוט אגרות.

אפי רוזן: הנה עכשיו זה אום אל-פחם, אתמול זה היה מקום אחר.

אפי רוזן: המערכת שהיא המערכת הכי חדישה בעולם בתחום הזה, היא לא נבנתה לאירוע כמו שהוא קורה עכשיו, לכן כרגע האגרות נחלטות.

אפי רוזן: אין כרגע פתרון טכני וטכנולוגי לעניין הזה.

אפי רוזן: גם מבחינת לשון המכרז, בכוח עליון האגרה נחלטת.

אפי רוזן: הקורונה היא כוח עליון.

אפי רוזן: עכשיו יש שיגידו שבסופו של דבר התלמיד והמורה הם מקשה עסקית אחת.

אוסאמה סעדי: אז מחזירים להם את זה אחרי זה?

אפי רוזן: כרגע לא, ולכן אנחנו העלינו את זה לוועדת מכרזים.

אפי רוזן: כרגע התלמיד ישלם אגרה נוספת.

אפי רוזן: אנחנו בדיונים איך לטפל בזה.

אפי רוזן: ברגע שנגיע להחלטה, אם נחליט שאנחנו מחזירים את האגרה הזו אז עושים החזר אגרה כמו שאנחנו עושים על הרבה דברים.

יעקב טסלר: למה בעצם לא להחזיר את האגרה?

אפי רוזן: המערכת לא ערוכה לעניין הזה ובלשון המכרז כתוב שכאשר יש תקלה שהיא קורית כתוצאה מכוח עליון למעשה, אז מי שנושא באחריות זה המורה במקרה הזה.

אפי רוזן: עכשיו בין המורה לתלמיד, המקשה הזאת, אנחנו רואים רק את המורה.

אפי רוזן: למשל, גם אם נניח מורה לא מגיע לבחינה, גם האגרה של התלמיד נחלטת, אבל אנחנו אומרים לתלמיד שהוא צריך לבוא לחשבון עם המורה.

אפי רוזן: היד הנותנת היא היד הלוקחת.

יעקב טסלר: למה מכניסים את התלמיד פה שהוא צריך לבוא ולהתמודד?

אפי רוזן: זה אגב מקדמת דנא, מקשה עסקית אחת.

יעקב טסלר: לא הגיע הזמן לשנות את זה?

אפי רוזן: לכן אני אומר שאנחנו בוחנים את זה.

אוסאמה סעדי: לפי המכרז אתה אומר, עכשיו, היום, אין אפילו חובה להחזיר את האגרה הזאת לתלמידים?

אפי רוזן: אמת.

אפי רוזן: לכן אמרתי, אף אחד לא היה ערוך לאירוע כמו האירוע הזה.

אוסאמה סעדי: אמרתם שאתם כבר כמה חודשים נערכתם ועשיתם.

אפי רוזן: לא לכול, עוד פעם.

אוסאמה סעדי: אבל דבר כזה שתלמיד משלם ואתה אומר לו אני מחלט את זה בגלל שלא באת.

אוסאמה סעדי: המדינה הכריזה על העיר אדומה, אז לא מספיק שהוא הפסיד את היום הזה?

אפי רוזן: לכן התשובה שנתתי שאנחנו עובדים על זה.

אפי רוזן: אני לא רוצה לתת לך תשובה אופטימית.

אפי רוזן: אתה מכיר אותי, אני לא אגיד לך משהו שהוא לא בדוק 360 מעלות.

יעקב טסלר: מסיבה טכנית הם לא יכולים לבצע את זה.

אוסאמה סעדי: לא, הוא אומר עכשיו שאין חובה להחזיר.

אפי רוזן: חבר הכנסת סעדי, הסיבה היא פשוטה.

אפי רוזן: לא משנה מה עמדתי וכמה פקיד בכיר אני, אני עדיין פקיד.

אפי רוזן: יש לי ועדת מכרזים במשרד שכל מה שקשור בלשון החוזה בסוף מגיע אליהם.

אפי רוזן: אני עליתי אליהם הרבה פעמים, פעמים חייכתי ופעמים בכיתי, ולכן אנחנו עוסקים בזה.

אפי רוזן: היום בבוקר לפני שהגעתי לפה היו לי תלונות ממורי נהיגה.

אפי רוזן: הדבר האחרון לגבי הנושא של מכרז התיאוריה, מכרז התיאוריה סוכם, הניקוד סוכם.

אפי רוזן: אני יכול לומר שהגישו 13 חברות מועמדות, זו כמות עצומה.

אפי רוזן: מכיוון שכמה חברות הגיעו למקום הראשון באותו ניקוד יש בחוק חובת מכרזים את שיטת ההגרלה.

אפי רוזן: המנכ"ל של המשרד לפני כשבוע וחצי חתם על הרכב ועדת ההגרלה.

אפי רוזן: תתקיים הגרלה ולאחריה אנחנו נפרסם את הזוכים וגם אז אני מזהיר, אם יהיו עתירות לא נצא לדרך.

אפי רוזן: מניסיוני כל החברות הללו הן חברות נותנות שירותים, אני לא מוצא שבמקום כזה לא יהיו עתירות, לכן זה ייקח עוד די זמן.

אפי רוזן: אבל בסוף עשינו פה צדק, מתוך 20 תחנות תיאוריה שתיים מהן יהיו ביישובים ערביים.

אפי רוזן: צריך להגיד, הודות לך ולפעילות שלך ולזה שגררת אותי כמעט לכל מקום שרק אפשר.

אפי רוזן: אגב באהבה גדולה.

אפי רוזן: אני חושב שצריך לטפל בזה והיה נכון שעה קודם.

אוסאמה סעדי: תודה.

אפי רוזן: אנחנו למעשה במהלך כל התקופה המשכנו לקיים בחינות רגילות למגן דוד אדום, לצה"ל, משטרת ישראל וכולם.

אפי רוזן: גם לנכים קשים שזכאים לרכב מותאם מהמוסד לביטוח לאומי, גם בסגר המשכנו לקיים בחינות פרטניות.

אפי רוזן: אנחנו המשכנו לעשות בחינות מעשיות לטרקטורים, מלגזות, למכונות ניידות, לכל מה שהיה צריך לחקלאות ולתעשייה הישראלית בשביל לשמור על רציפות.

אפי רוזן: לנכים הייתה פעם חובה, אם אתה רוצה להעביר בעלות תבוא תוכיח שפרקת את המעלון, שהרכבת מעלון.

אפי רוזן: ביטלנו את זה, אמרנו אני לא מכיר נכה שמעביר רכב עם המעלון, או שבן אדם נורמלי שלא צריך קונה עם מעלון.

אפי רוזן: פשוט אנחנו נתנו להם לבוא אלינו השכם והערב, ביטלנו את זה.

אפי רוזן: הדבר הכי חשוב שעשינו לטובת הנכים, כבר תקופה ארוכה הנכים ביקשו לייבא רכבים יותר בטיחותיים, יותר גדולים, זה הנכים המאוד קשים.

אפי רוזן: המגבלה של רישיון B עם 4,000 קילוגרם ברישיון לא אפשרה להם.

אפי רוזן: לשמחתי אחרי תקופה ארוכה לפני שבועיים פרסמנו ברשומות תקנה שמאפשרת למי שהוא עם רכב רפואי, רכב נכה, יכול עם רישיון B לנהוג ברכב עד 5,000 קילוגרם.

יעקב טסלר: איך הוא התמודד?

יעקב טסלר: מה הוא עשה לפני זה?

אפי רוזן: הוא ייבא רכבים שהם פחות היו מתאימים לו.

אפי רוזן: אז עכשיו יכולים לייבא את הפורד אקונוליין היותר מרווחים והיותר טובים.

אפי רוזן: בסוף זה עוד רווחה לחייו של הנכה, שהיא חשובה עשרות מונים מכל דבר אחר בעניין הזה.

אפי רוזן: הדבר האחרון, אדוני, כפי שאמרתי מהתחלה ובזה אני אסיים, פתחנו את השירות לשירות טלפוני.

אפי רוזן: 22 או 23 פעולות ליבה.

אפי רוזן: אפשר לעשות את הכול בטלפון.

אפי רוזן: כתבתי פה, אפשר אפילו להעביר בעלות בירושה, להוסיף, להוריד בעלים, להחזיר רכב לכביש, להוריד רכב מהכביש, לוותר על דרגת רישיון, תג נכה בטלפון, להחליף מספר של נכה באופן ממוחשב.

אפי רוזן: אני חושב שעובדות ומספרים מנצחים כל דבר.

אפי רוזן: למעשה מאז שנתנו את השירות הטלפוני, ה-18 בספטמבר, אדוני רואה, זה חודשיים וחצי מקסימום, 151,000 לקוחות פנו אלינו.

אפי רוזן: אני מודה, יש כ-5.5% שלא הספקנו לחזור אליהם, או שלא נתנו טיפול כמו שצריך, אבל 94.4% מהאנשים טופלו, שזה 143,000 אנשים.

אפי רוזן: ממוצע הלקוחות היומי שלנו הוא 3,400 לקוחות.

אפי רוזן: זמן האיחור הממוצע הוא 12 דקות, אני מודה.

אפי רוזן: חלק מהאנשים שקבעו בעשר ועשרה, לפעמים חזרנו בעשר וחצי, לפעמים בעשר וארבעים ולפעמים באחת עשרה.

אפי רוזן: רק אומר דבר אחד, אנחנו מקפידים לקיים את השיחה הזאת.

אפי רוזן: האדם מקבל הודעה ואנחנו גם כותבים לו, אנשים לא עונים למספרים חסומים במדינה, בטח בתקופה שאנשים יש להם חובות וכאלה.

אפי רוזן: כתוב להם באס.

אפי רוזן: אמ.

אפי רוזן: אס שהשיחה תהיה ממספר חסום.

אפי רוזן: יש לנו שיטה של נעדרים, גם אם מישהו לא ענה אנחנו אחרי כמה דקות מחייגים שוב, לפני סוף יום מחייגים שוב.

אפי רוזן: לעניין הזה אני רוצה לומר משהו אדוני, זה לא מושלם.

אפי רוזן: כיוון שהמערכת שלי לא ממוחשבת שעושים את זה מהר, יש חלק מהעובדים והעובדות שלי שלפעמים מנתקים טלפון.

אפי רוזן: קורה לפעמים שלחלק מהאנשים לא מתקשרים בשעה היעודה.

אפי רוזן: אני יודע, אני מקבל תלונות, אני לא שבע רצון מזה.

אפי רוזן: מה שאפשר לטפל, לטפל.

אפי רוזן: זה לא מושלם, אבל זה הטוב ביותר שאפשר היה להגיע במצב הנוכחי וכדי לא לחכות לדיגיטציה כי כל פעם שאנחנו עוברים מעבר לדיגיטלי המשמעות היא שזה ייקח ארבע, חמש או שש שנים.

אפי רוזן: הדבר הכי חשוב, אדוני, אני חושב שהחיים שלי בבית הן בבואה של המציאות.

אפי רוזן: אני מקבל את זה שבמדינת ישראל 25% עד 30% מהאנשים הם בעלי מסוגלות דיגיטלית נמוכה, אבל טלפון, תמיד אני אומר, גם אמא שלי שהיא בת 90 מנצחת אותי בסידורים בטלפון by far.

אפי רוזן: בשעה שהעברנו את זה לטלפון אפשרנו לכול אדם במדינת ישראל, גם אם הוא מבוגר, גם אם יש לו ליקויים אחרים, לקבל את השירות בטלפון.

אפי רוזן: מן הסוף אל ההתחלה וכן הלאה, אי אפשר לעשות את כל זה בלי תמיכה של משרד שבו גם השרה, גם המנכ"ל ויותר מכולם העובדים, העובדים שלי זה הנכס הכי גדול שיכולתי לבקש לעצמי, השותפות שלכם, מה אני יכול לומר, הלוואי ותימשך כך.

אפי רוזן: באמת תודה לכם ותודה על החמלה שאתם מגלים כלפי הציבור.

אפי רוזן: תודה, אדוני.

יעקב טסלר: תודה לך, אפי.

יעקב טסלר: אני אומר לך הצלחת לרגש אותי.

יעקב טסלר: אני יושב פה עם הרבה משרדי ממשלה, במיוחד בתקופה הנוכחית.

יעקב טסלר: באמת כל אחד מנסה לשפר ולייעל ומה שאני ראיתי כמעט אצל כולם, איך מתמודדים עם הפניות, להרחיב את המוקד, לתת מענה זמין ויעיל יותר, פה גיליתי משהו חדש, מה שאני יודע עכשיו לא ידעתי לפני שנפגשנו כאן ואני שמח על כך.

יעקב טסלר: זה לא רק להשקיע ולראות ולתת את המענה המהיר ולשאוף לשלמות.

יעקב טסלר: לקחתם את המומנטום ולראות איך נעשה את זה.

יעקב טסלר: ביצוע בשטח, איך אומרים תכלס.

יעקב טסלר: מנית פה עשרות דברים שאני אישית לא הייתי מודע לזה.

יעקב טסלר: אני חושב שאזרחי מדינת ישראל גם לא מודעים לזה.

יעקב טסלר: רק אלה שזקוקים, כל אחד בנקודה שהוא צריך להגיע למשרד הרישוי אז בתורו זה נודע לו.

יעקב טסלר: בעצם רואים פה את הלב ואת הנשמה שלקחו את כל הדברים ואיך אנחנו יכולים יותר להנגיש את זה, אם זה לנכים ואם זה לשאר האזרחים.

יעקב טסלר: עברת פה ממש על הכול, פסילות, נקודות, תיאוריה, מעשי והגיל השלישי.

יעקב טסלר: זה משהו מדהים.

יעקב טסלר: אף אחד לא היה מגיע לזה, היינו יכולים לעשות ראש קטן כמו שהיה עד היום.

יעקב טסלר: רגע, תלך לרופא, יש לך מחלה, הכול טוב, שלום, מה אתה רוצה ממני?

יעקב טסלר: כדי לפתור את הדבר הזה צריכים להיות אנשים עם לב, רגישים, רחמנים ולהיכנס לראש של השני.

יעקב טסלר: נכון, כדי לעשות את זה צריכים את הצוות המיוחד שיבוא ויסייע, ואני אומר לך גם תודה, ימית.

יעקב טסלר: בהחלט יש פה את רוח המפקד ובהזדמנות זו אני רוצה גם להודות לשרה, שהיא קשובה והיא בעצם מקבלת וכנראה מכירה אותך היטב, והיא יודעת שאם אתה מגיע להמליץ על משהו מסוים זה לא מגיע ככה בשלוף, אלא אחרי הרבה חשיבה מעמיקה בעניין.

יעקב טסלר: יש לי רק להודות לך, אני חושב שהדבר הזה צריך להיות מפורסם.

יעקב טסלר: אני לא יודע אם הציבור בישראל יודעים את מה שאתם עשיתם.

יעקב טסלר: יש פה באמת עשרות חדשות טובות לאזרחים, לא צריכים לחכות ולראות.

יעקב טסלר: כשעושים דברים לא טובים צריך להתחבא, אבל כשעושים דברים טובים, אפי, אתה צריך לדברר את זה.

יעקב טסלר: זה אחת מהמידות, עם ישראל ביישנים.

יעקב טסלר: בוא נאמר ככה, אם אחד מתקרב לגיל 70 כבר בגיל 69 נכנס לו הסיוט, איך אני אתמודד ומה אני עושה, איך אמרת?

יעקב טסלר: הוא צריך לבלות שם כמה חודשים.

יעקב טסלר: למה שהוא לא יהיה מודע מגיל 69 או מגיל 68, תדע לך מהיום והלאה אתה לא צריך לעבור את המסלול הזה.

יעקב טסלר: זה משנה לו לגמרי את החשיבה, את היום ואת כל ההתלבטויות שהיו לו.

יעקב טסלר: היה כדאי והיה חשוב לשמוע את הסקירה.

יעקב טסלר: אני רוצה לאחל לך הרבה בריאות, אני מודה לך גם בשם אזרחי מדינת ישראל וגם לצוות הנפלא.

יעקב טסלר: שנוכל תמיד לנהוג בדרכים טובות ולהגיע ליעדים בצורה הכי טובה.

יעקב טסלר: אין לי מילים להודות.